strabo.geographica 8.6.16
Αἴγινα δʼ ἔστι μὲν καὶ τόπος τις τῆς Ἐπιδαυρίας , ἔστι δὲ καὶ νῆσος πρὸ τῆς ἠπείρου ταύτης , ἣν ἐν τοῖς ἀρτίως παρατεθεῖσιν ἔπεσι βούλεται φράζειν ὁ ποιητής · διὸ καὶ γράφουσί τινες νῆσόν τʼ Αἴγιναν ἀντὶ τοῦ οἵ τʼ ἔχον Αἴγιναν , διαστελλόμενοι τὴν ὁμωνυμίαν . ὅτι μὲν οὖν τῶν σφόδρα γνωρίμων ἐστὶν ἡ νῆσος , τί δεῖ λέγειν ; ἐντεῦθεν γὰρ Αἰακός τε λέγεται καὶ οἱ ἀπʼ αὐτοῦ . αὕτη δʼ ἐστὶν ἡ καὶ θαλαττοκρατήσασά ποτε καὶ περὶ πρωτείων ἀμφισβητήσασα πρὸς Ἀθηναίους ἐν τῇ περὶ Σαλαμῖνα ναυμαχίᾳ κατὰ τὰ Περσικά . λέγεται δὲ σταδίων ἑκατὸν ὀγδοήκοντα ὁ κύκλος τῆς νήσου , πόλιν δʼ ὁμώνυμον ἔχει τετραμμένην πρὸς λίβα · περιέχουσι δʼ αὐτὴν ἥ τε Ἀττικὴ καὶ ἡ Μεγαρὶς καὶ τῆς Πελοποννήσου τὰ μέχρι Ἐπιδαύρου , σχεδόν τι ἑκατὸν σταδίους ἑκάστη διέχουσα · τὸ δὲ ἑωθινὸν μέρος καὶ τὸ νότιον πελάγει κλύζεται τῷ τε Μυρτῴῳ καὶ τῷ Κρητικῷ · νησίδια δὲ περίκειται πολλὰ μὲν πρὸς τῇ ἠπείρῳ , Βέλβινα δὲ πρὸς τὸ πέλαγος ἀνατείνουσα . ἡ δὲ χώρα αὐτῆς κατὰ βάθους μὲν γεώδης ἐστί , πετρώδης δʼ ἐπιπολῆς καὶ μάλιστα ἡ πεδιάς · διόπερ ψιλὴ πᾶσά ἐστι , κριθοφόρος δὲ ἱκανῶς . Μυρμιδόνας δὲ κληθῆναί φασιν οὐχ ὡς ὁ μῦθος τοὺς Αἰγινήτας , ὅτι λοιμοῦ μεγάλου συμπεσόντος οἱ μύρμηκες ἄνθρωποι γένοιντο κατʼ εὐχὴν Αἰακοῦ , ἀλλʼ ὅτι μυρμήκων τρόπον ὀρύττοντες τὴν γῆν ἐπισπείροιεν ἐπὶ τὰς πέτρας , ὥστʼ ἔχειν γεωργεῖν , ἐν δὲ τοῖς ὀρύγμασιν οἰκεῖν φειδόμενοι πλίνθων . ὠνομάζετο δʼ Οἰνώνη πάλαι ἐπῴκησαν δʼ αὐτὴν Ἀργεῖοι καὶ Κρῆτες καὶ Ἐπιδαύριοι καὶ Δωριεῖς , ὕστερον δὲ κατεκληρούχησαν τὴν νῆσον Ἀθηναῖοι · ἀφελόμενοι δὲ Λακεδαιμόνιοι τοὺς Ἀθηναίους τὴν νῆσον ἀπέδοσαν τοῖς ἀρχαίοις οἰκήτορσιν . ἀποίκους δʼ ἔστειλαν Αἰγινῆται εἴς τε Κυδωνίαν τὴν ἐν Κρήτῃ καὶ εἰς Ὀμβρικούς . Ἔφορος δʼ ἐν Αἰγίνῃ ἄργυρον πρῶτον κοπῆναί φησιν ὑπὸ Φείδωνος · ἐμπόριον γὰρ γενέσθαι , διὰ τὴν λυπρότητα τῆς χώρας τῶν ἀνθρώπων θαλαττουργούντων ἐμπορικῶς , ἀφʼ οὗ τὸν ῥῶπον Αἰγιναίαν ἐμπολὴν λέγεσθαι .
Lemmas: Αἴγινα δέ εἰμί μέν καί τόπος τις ὁ Ἐπιδαύριος , εἰμί δέ καί νῆσος πρό ὁ ἤπειρος οὗτος , ὅς ἐν ὁ ἄρτιος παρατίθημι ἔπος βούλομαι φράζω ὁ ποιητής · διό καί γράφω τις νῆσος τε Αἴγινα ἀντί ὁ ὅς τε ἔχω Αἴγινα , διαστέλλω ὁ ὁμωνυμία . ὅτι μέν οὖν ὁ σφόδρα γνώριμος εἰμί ὁ νῆσος , τίς δέω λέγω ; ἐντεῦθεν γάρ Αἰακός τε λέγω καί ὁ ἀπό αὐτός . οὗτος δέ εἰμί ὁ καί θαλασσοκρατέω ποτέ καί περί πρωτεῖον ἀμφισβητέω πρός Ἀθηναῖος ἐν ὁ περί Σαλαμίς ναυμαχία κατά ὁ Περσικός . λέγω δέ στάδιον ἑκατόν ὀγδοήκοντα ὁ κύκλος ὁ νῆσος , πόλις δέ ὁμώνυμος ἔχω τρέπω πρός λίψ · περιέχω δέ αὐτός ὁ τε Ἀττικός καί ὁ Μεγαρίς καί ὁ Πελοπόννησος ὁ μέχρι Ἐπίδαυρος , σχεδόν τις ἑκατόν στάδιον ἕκαστος διέχω · ὁ δέ ἑωθινός μέρος καί ὁ νότιος πέλαγος κλύζω ὁ τε Μυρτῷος καί ὁ Κρητικός · νησίδιον δέ περίκειμαι πολύς μέν πρός ὁ ἤπειρος , Βέλβινα δέ πρός ὁ πέλαγος ἀνατείνω . ὁ δέ χώρα αὐτός κατά βάθος μέν γεώδης εἰμί , πετρώδης δέ ἐπιπολή καί μάλα ὁ πεδιάς · διόπερ ψιλός πᾶς εἰμί , κριθοφόρος δέ ἱκανός . Μυρμιδόνες δέ καλέω φημί οὐ ὡς ὁ μῦθος ὁ Αἰγινήτης , ὅτι λοιμός μέγας συμπίπτω ὁ μύρμηξ ἄνθρωπος γίγνομαι κατά εὐχή Αἰακός , ἀλλά ὅτι μύρμηξ τρόπος ὀρύσσω ὁ γῆ ἐπισπείρω ἐπί ὁ πέτρα , ὥστε ἔχω γεωργέω , ἐν δέ ὁ ὄρυγμα οἰκέω φείδομαι πλίνθος . ὀνομάζω δέ Οἰνώνη πάλαι ἐποικέω δέ αὐτός Ἀργεῖος καί Κρής καί Ἐπιδαύριος καί Δωριεύς , ὕστερον δέ κατακληρουχέω ὁ νῆσος Ἀθηναῖος · ἀφαιρέω δέ Λακεδαιμόνιος ὁ Ἀθηναῖος ὁ νῆσος ἀποδίδωμι ὁ ἀρχαῖος οἰκήτωρ . ἄποικος δέ στέλλω Αἰγινήτης εἰς τε Κυδωνία ὁ ἐν Κρήτη καί εἰς Ὀμβρικός . Ἔφορος δέ ἐν Αἰγίνη ἄργυρος πρῶτος κόπτω φημί ὑπό Φείδων · ἐμπόριον γάρ γίγνομαι , διά ὁ λυπρότης ὁ χώρα ὁ ἄνθρωπος θαλασσουργέω ἐμπορικός , ἀπό ὅς ὁ ῥῶπος Αἰγιναῖος ἐμπολή λέγω .